༄༅།།ཡུལ་གང་དང་གང་དུ་ཆོས་ལུགས་གསར་པ་གང་འདྲ་ཞིག་འགོ་ཚུགས་ཀྱང་དེའི་གོང་གི་ཡུལ་དེའི་གོམས་གཤིས་སམ་ཆོས་ལུགས་ཀྱིས་ཤུགས་རྐྱེན་ཐེབས་པ་དང་དེ་དང་ངེས་པར་འབྲེལ་བ་ཡོད་པ་རེད་ཅེས་བཤད་ཆོགདེར་བརྟེན་སྐབས་འདིར་ནང་པའི་ཆོས་དང་རིག་གཞུང་འཕེལ་རྒྱས་འགྲོ་བའི་བརྒྱུད་རིམ་གྱི་བྱུང་བ་མོས་བློ་ཙམ་མིན་པར་རིགས་ལམ་ཐོག་ནས་གསལ་པོར་གོ་རྟོགས་ཐུབ་པའི་ཡན་ལག་ཏུ་དེའི་གོང་གི་རྒྱ་གར་གྱི་ཆོས་དང་རིག་གཞུང་ལམ་སྲོལ་ཅི་ཡོད་ཕྲན་བུ་ཤེས་གལ་ཆེ་བས་ས་བཅད་རྩ་སྟོང་དུ་མ་སོང་ཙམ་ཞིག་སྔོན་འགྲོ་སྟ་གོན་གྱི་ཚུལ་དུ་བརྗོད་ན།དེ་ཡང་རྒྱ་གར་འཕགས་ཡུལ་དུ་ཤེས་རིག་གི་རྨང་གཞི་འཛུགས་མཁན་ནི་འཕགས་པའི་མི་རིགསཡིན་པ་རེད།ཁོ་ཚོས་རྒྱ་གར་དུ་བཙན་འཛུལ་བྱས་པའི་དུས་རབས་ཕྱི་ལོ་མ་ཚུགས་གོང་གི་ལོ་ཆིག་སྟོང་ལྔ་བརྒྱཙམ་ལ་ངོས་འཛིན་བྱེད།